T TME 


Nr. 46(52) 


g 


REDAKCIJA ir ADMINISTRACIJA: Šv. Jono g-vė 


Nr. 8—1. 


Redakcija priima nuo 10 iki 12 val. 
Administracija priima 9— 4 val. po pietų. 


Vilnius, šeštadienis, 1929 m. spalių mėn. 19 d. 


REDAKCIJA straipsnius ir korespondencijas taiso ir 
| trumpina savo nuožiūra. Nespausdintas koresponden- 


cijas ir smulkesnius straipsnius naikina 
Rankraščių savo lėšomis negrąžina. 


ILNIAUS RYTOJUS 


Lietuvių visuomenės, politikos ir literatūros iliustruotas laikraštis. 
Išeina trečiadieniais 


Przesylka oplacona ryczaltem 
II metai. 


ir šeštadieniais. 


PRENUMERATA: Metams—4 auks., pusei metų —2 aks. 

3 mėn.—!1 auksinas. 
Užsienyje metams 1 doleris. 

Užsisakyti galima nemažiau kaip 3 mėnesiams. 


Atskiro numerio kaina 10 skat 


SKIRSTYKIMĖS Į VIENSĖDŽIUS. 


Gera gyventi viensėdžiuose. 

Kas turi platesnį ūkį, gali lengviau 
pasirinkti tinkamą vietą sodybai, tarp 
medelių, prie smėlio, kur nereikia tau 
rudenį, ar pavasarį iki kelių purvynas 
minkyti. Tokiose vietose, kur lengvesnė 
žemė, paprastai po žeme ir vanduo šu- 
liniui greičiau atsiras ir tokia žemė tin- 
kamesnė daržams. Gera ir todel, kad 
vienu akies užmetimu matai visus savo 
laukus. Ir su laiku daug geriau: javai, 
šienas bematant nupiauti, išdžiovinti, 
suvežti. Del laukų artumo, sakoma, 
trečdaliu pasilengvina ir susitrumpina 
visi laukų darbai: nereikia kaskart, kva- 
po neatgaunant, lėkti visą valaudą, kol 
pasieksi savo žemės „šniūrelį“, kol pa- 
sieksi — žiūrėk, jau vidūdienis ir dirbti 
liko maža laiko. Viensėdžiuose lengviau 
ir todel, kad niekas negali varyti ir 
versti „greičiau gi tu, greičiau!“ Ir daug 
kartų sodžiuje tenka ir rugius nepri- 
brendusius nupiauti ir bulves neužangu- 
sias nukasti, nes kiti kaimynai, susido- 
roję anksčiau, gali nuganyti. O ar ma- 
ža kokie reikalai — ar ligos, ar teismas, 


ar laidotuvės, ar šiaip kas — sutrukdojė 


kitą, kad negali su visais kartu nudirbti. 
Viensėdžiuose to nebus, gali drąsiai 
vienai kitai dienai arba ir savaitei ati- 
dėti darbus. 

O ir naudos viensėdžiuose ūkinin- 
kai daug daugiau turi. Kiekvienas turi 
daugiau laisvės pasirinkti, kur kokie 
javai sėti. Kas sugeba, prisirenka žie- 
mai geresnio pašaro, iš to geresnius 
gyvulius turi, iš jų daugiau mėšlo, pas- 
kui geresnią dirvą ir geresnius javus. 
Kiekvienas gali laikyti gyvulius, kokie 
tinkami ir kiek nori. Vienas gali verstis 
pienu, kitas grūdais, kitas vėl vaisiais, 


daržovėmis, kas gyvulius, paukščius au- 
gins, asiras gal kitas iš žilvičių pintinė- 
les pins ir nemažai uždirbinės, — na ir 
niekas nieko jam nepasakys; tuo tarpu, 
kai sodžiuje kiekviena bobutė savo 
„protingą žodelį“ prideda kur reikia ir 
kur nereikia ir ne vienam išmuša norą 
kaip nors kitaip verstis. 

Viensėdžiuose ir gyventi ramiau. 
Saugok, Dieve, nelaimė kokia: žmogų 
ar gyvulį liga užpuolė — žiūrėk, per 
porą dienų visas sodžius pataluose Ir 
miršta vienas po kito, arba gyvuliai iš- 
krinta visi ir lieki žmogus „ubagu,„. Mat, 
sodžiuje žmogus neišsisaugosi nesusiėjęs, 
ir išnešioji ligą visiems. O kiek nelai- 
mių ugnis padaro. Kaimyno piemuo, 
žiūrėk, už tvarto rūkydamas žariją nu- 
metė, per pusę valandos / visas sodžius 
pelenais pavirto ir eina žmonės maiše- 
liais apsikorę per parapiją malonės pra- 
šyti, Viensėdžiuose mažiau barnių, peš- 
tynių, trankimosi po teismus, nes ir pa- 
gundos mažiau. Ten ir vištos mažiau 


kitų daržoves iškapsto, ir morkvų ar 


+ agurkų svetimi vaikai neišnešioja, ir ne 


visai geros moterėlės neturi progos jsi- 
tikrinti, ar ta tinginė, ilgai guli, ar ta 
austi nemoka, ta barščius persūdo, O 
anoji siūlus verpia, kad iš jų tik pan- 
čiai sukti. Ką čia daug kalbėti — visi 
patogumai viensėdžiuose ir gana. 
Todel kas nori tikrai būti pas save 
šeimininku, kas nori turėti iš savo že- 


"melės — maitintojėlės tikrą džiaugsmą ir 


pelną, kas nori patirti ramybės saldumą, — 
teskirstos Viensėdžiais. Jis pats savęs ir 
savo žemės nepažins ir Dievui padėkos. 


A—ha. 


Rašytojo Šerno paminklas. 


Nesenai atidengtas paminklas ant 
rašytojo Juozo Adomaičio-L. Šerno kapo. 

Į iškilmes susirinko kelių tūkstančių 
žmonių minia. Buvo netik čikagiečiai, 
bet ir iš artimesnių apylinkių. 

Programą atidarė S. K. Grišius, Šer- 
no paminklo fondo fin. sekretorius. Jis 
pirmiausia pristatė Kl. Jurgelionį, kuris 
padeklamavo tai iškilmei parašytas savo 
eiles. Po jo kalbėjo Lietuvos konsulas 
A. Kalvaitis. Trumpas prakalbėles pasa- 


kė dar K. Selaška (nuo Šerno paminklo 
fondo), inž. B. Simonaitis, Dr. A. L. 
Davidonis (nuo liet. daktarų draugijos). 

Po to „Birutės“ choras, p. K. Stepo- 
navičiaus vedamas, padainavo dvi dainas. 

Paskutinis kalbėjo P. Grigaitis. Jis 
pasakė ilgiausią ir svarbiausią iškilmių 
kalbą, plačiai apibūdindamas velionies 
L. Šerno-J. Adomaičio gyvenimą, jo 
darbuotę ir jos reikšmę Amerikos lietu- 
vių gyvenime, 


Dar truputį, o viską išplepės. 


ZŽiuonių priežodis sako: „laikas ges- 
riausias gydytojas, jis viską išgydys“. 
Taip iš tiesų ir yra. Susispietę Vilniuje 
emigrantai susyk giedojo visi sutartinai 
apie savo nekaltybę, lankėsi pas įvai- 
rius Vilniaus lietuvius, ieškodami užuo- 
jantos ir pritarimo jų darbams. Senti- 
mentališkesni netgi pasigailėdavo, pas 
Save paprašydavo, paguosdavo, užjaus- 
davo, kitus  užsispyrėlius kvietė ištiesti 
tiems vargšams ranką ir tt. Bet laikas 
bėgo, o kartu su juo mainėsi ir emi” 
granty išvaizda. Susyk vargšai Spyrėsi, 
bažijosi gindamiesi, kad jie tokie ne- 
kaltučiai ir tai visi, < neišskyrus ir Pleč- 
kaičio, tokie kilnūs ir tyrūs, kaip kriš- 
tolas. 

— Ką? — Mes banką išplėšėm? — 
melas, provokacija. Bet vėliau riedamiesi 
su savo vidujiniais priešais, viską iš- 
plepėjo. 


— Ką? — Mes norėjome prašyti pas 
lenkus kelių divizijų Lietuvai užmušti? 
Provokacija, 


Tuo tarpu emigrantų „dvasios tėvas“ 
ir „gabus“ studentas Ancevičius „Pir- 
myn“ Nr. 20 viską išplepėjo, prisipaži- 
no, tik kaltę suvertė kitiems. Tasai pats 
Ancevičius papasakojo kiek anksčiau, 
kaip dirbo su „samoritoniškais“ Vil- 
niaus pažangiais lietuvininkais, kurie 
net įžangos straipsnius rašė „Pirmyn“ 
ir kas vakarą tarėsi del straipsnių, kai 
tuo tarpu kiti lietuviai sėdėjo kalėji- 
muose, O mokyklos buvo uždaromos. 

Iš tiesų, praėjo vos dvieji metai, o 
jau plepūs emigrantai daug ką pasakė, 
žymią dalį atidengė savo veidų. Palauk- 
sime dar kiek, ir pamatysime juos be 
jokių kaukių. Laikas gydo viską. 


-|- | 


kun. Lėonas Eidimtas, 


buvęs Švenčionių Lietuvių Gim- 
nazijos kapelionas, Sirvintų vi- 
durinės mokyklos kapelionas ir 
Nedzingės parapijos klebonas, 
mirė 1929 m. rugpiūčio 2 dieną 
Strasburge. 


Ra 


Šio mėnesio 28 d., pirmadienį, 
Šv. Mikalojaus bažnyčioje, meti- 
nių sukaktuvių mirties dienoje 
bus atlaikytos gedulingos pamal- 
dos už vėlę a. a. inžinieriaus 


Kazimiero Kairiūkščio, 


mirusio 1918 m. spalių 27 d. 
Pamaldų pradžia 5 v. 45 m. ryt. 


Spalių 9 diena kitose valstybėse. 


Spaudos pranešimu spalių 9 dieną 
Latvijos lietuviai minėjo labai plačiai. 
Rygoje buvo tą dieną sukviestas didelis 
daugelio lietuvių organizacijų susirinki- 
mas, kuriame šale kitų dalykų skaitė 
paskaita apie Vilnių p. Simas Sužie- 

s. 


Be to, ta diena buvo minėta Liepo- 
joj ir Mintaujoj. 


Taip pat didžiausia pasaulyje Berlyno 
radio stotis tą dieną padarė bešališką 
pranešimą, nušviesdama Lietuvos teisęs 
prie Vilniaus. Pranešimas buvo perduos 
tas visoms Vokietijos radio stotims. Ta 
pati radio stotis perdavė Lietuvos mini- 
sterių pirmininko p. J Tūbelio kalbos 
santrauką apie Lietuvos nusistatymą Vil- 
niaus klausimu. 


Ar nebus tai „idealūs“ kovotojai už demo- 
kratybe. 


Lenkų spauda praneša, kad šiomis 
dienomis kriminalinė Vilniaus policija 
stotyje suėmusi tūlą V. Jankauskaitę, 
kuri būdama Gardine (ar ne emigrantų 
lageryje) padariusi daugybę apgavysčių. 


Klaipėdos 


Spaudos pranešimu šiomis dienomis 
Kaune įvyko svarbus pasitarimas Klaipė- 
dos krašto kiausimu, Pasitarime dalyva- 
vo N. Lietuvos premjeras J. Tūbelis, 
užsienių reikalų ministerijos generalinis 


Taip pat suimtas Jul'jonas Milvydas, lie- 
tuvis emigrantas. 

Pažiūrėsime, ar dabar darbo žmonių 
„užtarėjai“ Paplauskas su Ancevičiumi 
šauks gelbėti suimtuosius? 


klausimas. 


sekretorius Zaunius ir Klaipėdos krašto 
gubernatorius ministeris Merkys. Po pa- 
sitarimo gubernatorius Merkys išvyko 
Klaipėdon. Pasitarimo turinys laikomas 
paslaptyje. 


Vokiečių suėmimai. 


Lenkų spauda praneša, kad šio mėn. 
15 d. lenkų policija Bidgoščio mieste 
padariusi kratą vokiečių atstovų biure, 
sukonfiskavo raštus (aktus) ir užant- 
spaudavo butą; kartu padaryta kratos 
pas seimo atstovą Gabe ir miesto biuro 
vedėją Haideltą, kuris po kratos suimtas. 
Be to, pranešama, kad šiomis dienomis 


buvo suimtas Lenkijos vokiečių skautų 
vadas d-ras Burhartas. „Naša Zizn“ 
(292 num.) rašo, kad jojo suėmimas tu- 
rįs ryšių su Lenkijos vokiečių skautų 
dalyvavime Vokietijos skautų  kariškoje 
iškiloje Potsdame. Suėmimo priežastys 
ir smulkmenos laikomos paslaptyje. 


Visuotinis streikas Latvijoje. 


Sumanius vyrausybei pertvarkyti li- 
gonių kasą, Latvijos socialdemokratų 
partijos vadovybė nutarė paskelbti viso- 
je valstybėje visuotinį sireiką, kuris tu- 
rėjęs prasidėti šio mėn. 18 d. Streikas 
manoma pravesti visose darbo srityse: 
pramonės ir prekybos įmonėse, 0 taipo- 

gi gelžkeliuose ir visame susisiekime,. 
Socialdemokratai, paskelbdami streiką, 
tikisi priversti vyriausybę nusileisti. Vy- 
riausybė esanti pasiryžusi griebtis visų 
priemonių prieš streiką. Iš kitur prane- 
šama, kad del susidariusios padėties gali 
įvykti vyriausybės krizis. 


Primename visiems mūsų laikraščio skaitytojams ir platintojams, 


kad laikas atsilyginti už laikraštį; kitaip nuo lapkričio 1 d. neatsilyginu- 


siems gali būti jo siuntinėjimas nutrauktas. 

hu Politinė apžvalga. 


Vokietijoje dabar eina smarki tauti- 
ninkų su socijalistais kova. Stresemanui 
mirus ta kova dar labiau paaštrėjo. Tau- 
tininkai, kai jau rašėm, yra nusistatę ne- 
priimti Jungo plano, kurį buvo priėmęs 
Hagoje Stresemanas, ir kuris vokiečių 
tautai ilgiems metams užkrovė sunkią na- 
štą. Kol gyvas buvo Stresemanas, galima 
buvo tikėtis, kad jis sugebės išbristi ir 
iš tokios painiavos. Stresemanas buvo 
bene gudriausias Europos politikas; jis 
darė Vakarų Europos valstybėms nusi- 
leidimus, bet kartu atlaikydavo Vokietiją 
iš jų geležinės globos; jis ir tautininkų 
puolimus taip mokėjo panaudoti, kad 
vokiečių nugalėtojai didžiojo karo da- 
rydavo jam didesnius nusileidimus, negu 
buvo galima tikėtis. Dabar Stresemano 
nėra, nėra, kas atremtų tautininkų puo- 
limus. Liaudies partija, kurią paskui sa- 
ve vedė Stresemanas ir kuri dėjosi su 
socijalistais, dabar nebežino, ar laikytis 
su jais ir toliau, ar susidėti su tautinin= 
kais. Tuo tarpu Vokietijos vyriausybė 
(jį socialistų rankose) nieko geresnio 
nesugalvojo, kaip uždaryti tautininkų 
organizaciją, Stalheimu vadinamą. Tai 
dar labiau suerzino tautininkus; jie šau- 
kia kongresus susivažiavimus, pretestuo- 
ja prieš vyriausybės žygius (mes rašėme, 
kad ir mokytojai tą vyriausybę peikia), 
gauna iš Vokietijos prezidento pasveiki- 
nimus, kuriuose šis linki jiems pasiseki- 
mo. Europa yra susidomėjusi šiais įvy- 
kiais ir labai ilgisi... naujo Stresemano, 


* 


Anglijos premjeras Makdonaldas 
grįžta namo. Visi labai daug tikėjosi iš 
jojo kelionės Amerikon. Tuo tarpu vie- 
nas laikrašiininkas, kuris lydėjo Makdo- 
naldą, išpasakojo, kad anglų premjeras 
grįžta namo tuščiomis, nors palanki jam 
spauda nesiliauna grasinti priešingų ži- 
nių. Pasirodo, kad, užsiminus amierikie- 
čiams apie jų nusiginklavimą, jie parei- 
kalavo iš anglų parodyti gerą pavyzdį ir 
nugriauti tvirtoves, kurias anglai pastatę 
yra Kanadoje ir Didžiojo vandenyno pa- 
kraščiose. Nei Kanada nei Anglijos vy- 
riausybė su tuo nesutiko, Makdonaldas 
po to vos išsiderėjo, kad 1930 m. pra- 
džioje bus sušauktas didžiųjų pasaulio 
valstybių atstovų susivažiavimas pasikal- 
bėti nusiginklavimo klausimu. O tai ga 
lima buvo pasiekti ir be važinėjimo ki- 


rališkais laivais. Kad nepasirodyti Angli- 
jon su tuščiomis rankomis, Makdonal- 
das padarė su savo kolonija Kanada su- 
tarti: Kanada pirks anglis tik Anglijoje 
ir Anglija pirks daugiau javų Kanadoje. 


+ 


Kinijoje naminis karas plečiasi. Su- 
kilę prieš Nankino vyriausybę generolai 
paėmė Kantono miestą, Toks' karas la- 
bai patinka Sovietams, kurie tikisi jojo 
metu atsigriebti Mandžiūrijoje. Bolševikų 
taktika — nei karas nei taika — susi- 
laukė gerų vaisių, nes padrąsino nedrau- 
smingus kiniečių generolus sukilti. Dabar 
Mandžiūrija pati viena spiriasi bolševi- 
kams, nes Nankino vyriausybė susirūpi- 
nusi sukilusių malšinimu. Mandžiūrija 
greičiausia nusileis bolševikams. Jau da- 
bar ateina žinių, kad Mukdenan atvyko 
kiniečių generolas Ku taikintis su bolše- 
vikais. Tokiu būdu Kinijos vienybė vėl 
suskaldyta, svetimos valstybės vėl gali 
išnaudoti Kiniją. 


— Habibulos likimas Auganistane la- 
bai liūdnas. Amanulos šalininkai paėmė 
Kabulą ir kartu sučiupo nelaisvėn ir 
patį Habibulą. 

— Lvove suimtas ūkrainietis Čyž, jis 
1921 m. kėsinosi prieš marš. Pilsudskį 
ir vaivadą Grabovskį. Čyž buvo išbėgęs 
Amerikon, paskutiniu metu grįžo ir ta- 
po suimtas. 

— Anglijoje iškrito pirmas šios žie- 
mos sniegas. 

— Tarptautinis taikos kongresas, ku- 
ris buvo susirinkęs Atenuose, priėmė 
lenkų pasiūlymą, kuriuo reikalaujama, 
kad visų valstybių baudžiamieji kodek- 
sai numatytų bausmes tiems zsmenims, 
kurie kursto prie ginkluoto įsibrovimo 
į kitą kraštą. Ką į tai pasakys plečkai- 
tininkzi? 

— Auganistano pasiuntinį 
Londono išsivarė. Mat jis yra Amanu- 
los šalininkas ir siuntinėjo ginklus. 

-— Marš. Pilsudskis šią vasarą ren- 
gėsi važiuoti Rumunijon, vėliau Italijon; 
dabar sužinota, kad jis iš Lenkijos nie- 
kur nebevažiuosiąs. 

— Nesenai Belgijon apsilankė Pran- 
cūzijos prezidentas Dumerge; tatai rodo, 
kad tų valstybių geri santykiai. 


PRANCIŠKUS MAŽURANIČ AS, 


Lapai. 
(Vertimas iš chorvatiško). 


Daugumos žmonių protas ir akys sve- 
timose galvose. . 


Vieną kartą bepietaujant, mano sve- 
cias, senas generolas, apsakė šiokį at- 
sitikimą. 

Su mano vadovaujamąja kariuome- 
nės dalimi stovėjau Augštojoj Vengrijoj. 

Dažnai tiltu važiuodamas matyda- 
vau, kaip sodiečiai veždavo į miestą šį 
tą parduoti ir kaip koks tai raišas Žy- 
das, stovįs prie tilto, tur būt mokesčių 
rinkėjas, paimdavo nuo jų LŽ kainos 
pusę viską, kas jam patikdavo. 

Vienas, kitas dar gindavos, menorė- 
davo duoti, tačiau žydas tol nepraleis- 
davo, kol savo atsiimdavo. 

Sykį bežiūrėdamas pamačiau, kaip 
tas šliubis nudvėsėlis smaugė milžiną 
sodietį, prievarta plėšdamas jo gerybes. 

Sodietis bandė neduoti, bet plėkis mo- 
kesčių rinkėjas ėmė jį mušti. | 

„„mogau“! sušukau aš jam, nebeiš- 
kentęs, „argi tau ne gėda,kad tave žyd- 
palaikis tvatija, o tu, kaip mulkis, stovi 
nors esi už jį daug stipresnis? 

Mano žodžiai, matomai, paveikė, s0- 
dietis dirstelėjo mano pusėn ir, lyg iš 
miego pašokęs, kad gi griebs žydą už 
sprando, kad gi Stums jį šalyn... tuoj 
kelias pasidarė atviras ir žmogus lai- 
svai nuėjo svarbiu savo gyvenimo tiltu. 
= — Iš tiesų, argi ne nuostabūs tie 
sodiečiai? argi jie savo protu ir akimis 
gyvena, kad tik pamokinus tesusipranta 
ir pamato? — galop tarė generolas. 


Šv. Onos 


Gražu pažiūrėjus į mūsų Vilnių ir Ge- 
dimino pilies kalną. Kiek įvairiausių 
trobėsių, įvairių formų bokštų, bokšte- 
lių. Vilnius, sakytum, bažnyčių miestas. 
Jos ir priduoda miestui rimiumo, Iš tų 
smailių bokštų, siekiančių dangaus, jau- 
ti, kad Vilniaus sūnūs ir dukterys, kurie 
tas šventyklas statė, siekė mintimis, 
žodžiais ir jausmais ten, kur tie bokštai 
rodo, jauti jų ilgėsį ir kažkokį geresnių 
dienų laukimą. Nė viena bažnyčia taip 
aiškiai nekalba apie tą elgėsį, kaip šv. 
Onos. Gotų stiliuje, iš raudonų, plytų, 
vokiečio Jurbacko iš Malburgo 1392 m. 
statyta. Istorijoj ta bažnyčia minima tik 
1533 m., kuomet kunigaikštis Albrechtas 
atsiuntė čia kunigus vokiečiams skelbti 
Dievo žodį.,.Savo gražumu, bokštų, bok- 
štelių ir lankų gražiu suderinimu, šva- 
rumu ši bažnyčia patraukia kiekvieno 
dailininko akį. Bažnyčios priešakį vai- 
nikuoja 3 plonučiai bokštai su dauge- 
liu bokštelių, kiek žemiau tarpe tų dar 
du bokštai, apačioje ir sienos pusiau 
apskriti su aštriomis viršunėmis lankai, 
tartum, sakyte sako, kad ten viršuj, už 
žvaigždžių, alkani bus pasotinti, trokš- 
tantieji pagirdyti ir teks džiaugsmo glė- 
bis tiems, kas čia vien vargais brenda 
ir bėdoje maudos. Sienose aštuoni dide- 
li dvilypiai langai, virš jų maži langu- 
čiai, kurie irgi leidžia šviesti saulutei 
leidžia ir žvilgterti vidun, kur nėra bran- 
giai išdabintų altorių, nėra didelių, 
garsių paveikslų; ten paprastos sienos, 
kuklios, kaip kuklūs tie, kurie tų sienų 
pridengti. 

Didžiajam vadui ir kariautojui Napo- 
leonui taip patiko ši bažnytėlė, kad jis 
sušuko: „Kaip kokį brilijantą, šią baž- 


nytėlę norėčiau aš ant savo delno nų-' 


anglai iš ` 

Iš katalikų gyvenimo N. Lietuvoje. 


Šiais metais Vilkaviškio vyskupijos 
kunigų ir Panevėžio vyskupijos dekanų 
konferencijose šale grynai bažnytinių 
klausimų buvo svarstyta keletas klausi- 
mų, kurie turi platesnės visuomeninės 
reikšmės gal net mūsų, vilniečių gyve- 
nime. k 

Taip Vilkaviškio kunigų konferen- 
cija sprendžia tikybos dėstymo klausimą 
pradžios mokyklose: 

„Tikybą pradžios mokyklose dėsto 
arba kunigai, arba mokytojai, arba nie- 
kas jos nedėsto. 

1. Kunigams be galo sunku regu- 
liariai lankyti mokyklą, nes jiems tai 
kliudo tiesioginės pareigos. Del tos 
priežasties tenka praleisti daug tikybos 
pamokų, kai kur net ligi dviejų trečda- 
lių. Ar tai ne geriau būtų, kad tikybą 
dėstytų mokytojas, jeigu jam galima 
duoti kanoniškoji misija. 

2. Tarp mokytojų pasitaiko vienas 
kitas nepraktikuojąs katalikas. ir dar pri- 
klausąs prie kokios priešingos Katalikų 
Bažnyčiai organizacijos. Kai kuriems 
tokiems mokytojams klebonai yra leidę 
dėstyti tikybą. Ar galima tai toleruoti 
(pakęsti). 

3. Kas daryti su tomis mokyklomis, 
į kurias del jų tolumo nuo bažnyčios 
kunigui neįmanoma nuolat privažiuoti, 
o kuriose mokytojui del jo prieškatali- 
kiško nusistatymo negalima leisti tikybą 
dėstyti? 

Visa tai apsvarščiusi 
priėjo prie šių, isvadų: 

1. Kur galima leisti mokytojui ti- 
kybą mokyti, ten tikslingiau bus jam 
pavesti ir tikybos dėstymą, jeigu kuni- 
gas numato negalėsiąs reguliariai lankyti 
mokyklos ir del to turėsiąs daug pamo- 
kų praleisti. 

Už tat kunigas turi aplankyti kiek- 
vieną parapijos mokyklą ne mažiau kaip 
keturis kartus metuose ir prižiūrėti, kad 
jose tinkamai būtų dėstomas tikybos 
mokslas. 

2. Mokytojai, kurie atsisako pasira- 
šyti ligšiol praktikaojamą pasižadėjimą, 
kad nepriklausys prie jokių priešingų 
Katalikų Bažnyčiai organizacijų ir kad 
eis kataliko pareigas, neturi teisės gauti 
leidimo tikybai dėstyti. Visa tai reikia 
išaiškinti tėvų komitetams, o jeigų būtų 
reikalo, ir iš sakyklos bažnyčioje. 

3. Jeigu mokytojas negauna leidimo 
tikybai dėstyti, o kunigui reguliariai lan- 


konferencija 


hd 4 
bažnyčia. 
sinešti  Prancūzijon“. Didžiuojasi tais 
žodžiais bažnytėlės praeitis, nes juos 
ištarė Napoleonas — didelis karžygis, 


nors mažo ūgio, kuris buvo užkariavęs 
pusę pasaulio ir pripažinęs Viešpačiu 
danguje Dievą, žemėj save ir kuris vė- 
liau visų apleistas, išvytas, mirė Šv. Ele- 
nos saloje, tik jūros vilnių apgiedotas. 
Kiekvienam šis Napoleono užsimojimas 
ir jo žuvimas primena žmonių meilės, 
prisirišimo ir pagarbos menkumą. „Tik 
ten, aukštai, sau visko ieškok, o dalinai 
kasdieniniam darbe“ — pasako smailūs 
bokštai visiems, Ir tam be kojos elgėtai, 
kurs užvedamu balsu praeivių meldžia 
„Skatikėlio“ ir 1918 m. karaliui Vilhel- 
mui, baronų, grafų ir jų šviesybių ponų 
apsuptam, vienu balsu kalbėjo dideli ir 
maži bokštai: „Tik ten, aukštai“. Galin- 
gi karaliai juokėsi iš tokios kalbos, jie, 
prieš kurių žodį tūkstančiai dreba ir 
galvas guldo. Šiandien tie bokštai šyp- 
sos ir į klausimą — „Kur dingo kara- 
liai“? — atsako: „Jie ten, žemai“. 

kas pastatė tokią  gražutėlę 
bažnyčią? Tai kunigaikštienė Ona, Vy- 
tauto žmona. Ji matė, kiek apgaulės 
čia ir-ilgėjosi dienų, kada tos apgaulės, 
kerštas ir kovos pasibaigs, laukė ir il- 
gėjosi. To nuolatinio ilgėsio ženklui 
pastatė tą bažnyčią. Nors ji kunigaik- 
štienė buvo, Smolensko kunigaikščio 
Sviatoslavo duktė, vis delto jos gyvenimo 
takas nebuvo rožėmis klotas. Kada Vy- 
tautas Didysis jos, vyras, buvo uždary- 
tas Krėvės pilin su savo tėvu Kęstučiu, 
kada Kęstutį Jogaila pasmaugė ir Vy- 
tauto laukė tas pats likimas, tada kuni- 
gaikštienė Ona išgelbėjo jį iš kalėjimo 
ir pati pabėgo kryžiuočius, nes | 


4 


as 
Mozūrų kunigaikšlis Janušas, nors bu- ®& 


Sv. Onos bažnyčia Vilniuje. 
(žiūr. žemiau atkarpą). 


kyti mokyklą neįmanoma, tai tėvų ko- 
mitetas turi kreiptis į Švietimo Ministe- 
riją, kad skirtų jų mokyklai kitą moky- 
toją, kuris galėtų tikybą dėstyti. 

4. Kunigai turi palaikyti su moky- 
tojais artimus draugingus santykius. 

5. Kunigai neturi teisės savo nuo- 
žiūra mokslo metu atitraukti vaikus iš 
mokyklos katekizacijai, 

Panevėžiė vyskupijos dekanų kon- 
ferencija palietė daug svarbių bažnytinio 
ir visuomeninio gyvenimo klausimų: 1) 
estetika (grožis) bažnyčiose ir pamal- 
dose, 2) pamaldų ir apeigų suvienodi- 
nimas, 3) aukų rinkimas bažnyčios ir 
visuomenės reikalams, 4) katedros sta- 
tymas, 5) kunigų solidarumas ir luomo 
etika bei kiti kunigų gyvenimo klau- 
simai. 

Tarp kita ko konferencija labai su- 
sirūpino katalikiškos spaudos platinimu. 
Šiuo svarbiu reikalu konferencija nu- 
statė: 

1. Kunigai turėtų papildyti savo 
knygynus naujais raštais; iš jų duot 


vo ir giminė, dar, pabėgėlių nepriglaudė 
Be to, jos tikrasis tėvas žuvo nuo Vy- 
tauto, jos vyro, kardo, nes Vytautui 
jo tėvynės garbė buvo brangesnė, nei 
giminystės ryšiai. Iš jos brolio Glebo 
buvo atimta kunigaikstija, jos vyro, tė- 
vo ir brolių kariuomėfės mušėsi tarp 
savęs, O už visus kentėjo kunigaikštienė 
Ona. Ji mylėjo ir iki mirties Vytautui 
buvo ištikima; su juo važinėjo po Ru- 
siją, buvo Kijieve, Krokuvoj ir visur; 
ilgą laiką, kaipo įkaitas (užstatas) buvo 
pas kryžiuočius nelaisvėje, kad Vytautas 
ordeno žemių nepultų. Iš nelaisvės išbė- 
go ji pas Žemaičius su ordeno žinia, 
kuris tikėjos, kad, ji žemaičius sukiršins 
sukilti prieš Lietuvą. Bet ji kryžiuočius 
apvylė. Jos du sūnūs, Vytauto vaikai, 
likę pas kryžiuočius buvo nunuodyti, 
Po to kryžiuočiai, -bijodami Vytauto 
keršto, brangias dovanas siuntė kunigai- 
kštienei Onai, prašydami permaldauti | 
vyrą. Ji atmetė nevienas jų davanas, 
nes auksu ir sidabru negalima buvo 
numalšyti skausmo, kurį padarė žinia, 
kad tikri jos vaikučiai kryžiuočių nužu- 
dyti. Užtai, kada kryžiuočiai Vytautai 
pasiūlė savoglobą jis atsakęs: „Pirmiau 
jūs žūsite, negu aš būsiu reikalingas jū- 
sų globos“, ir ties Žalgiriu juos sutriu- 
škino., Nuo to laiko kunigaikštienė bu- 
vo katalikams lyg motina, ir Lietuvos 
mlestuose ir miesteliuose pristatė dau- 
gelį bažnyčių. Ji mirė 1418 m. Trakų 
pilyje palaidota Vilniaus Katedroj, o jos 
darbų paminklas — šv. Onos bažnyčia — 
ilgai dar primins apie garsią ir Ištikimą 
savo vyrui kunigakštienę Oną. 

knygų savo parapijiečiams pasiskaityti; 
turi prenumeruoti katalikiškus laikraščius. 

2) Remti katalikišką spaudą, kas 
kuo gali: rašiniais, pašalpomis, auko- 
mis, nepamiršti spaudos savo testamen- 
tuose. 

3) Už patarnavimus vietoje pinigų 
luoti knygų ar užprenumeruoti lai- 
«raštį. 

4) Kalėdojant ir prie kitų progų 
dovanomis dalyti knygeles. 

5). Steigti parapijų knygynus, skai- 
tyklas, kioskus šventoriuje ar kitoje prie 
bažnyčios patogioje vietoje. 

6) Įkalbinėti žmonėms katalikiškų 
knygų ir laikraščių, skaitymą ir, kiek 
galint, jų gavime patarpininkauti. 

7) Rinkti prenumeratą kalėdojant, 
draugijų susirinkimuose, per įgaliotinius 
ir spaudos platinimo komitetus. 


VILNIAOU 


8) Rengti spaudos savaites, kny- 
gos dienas ir iš sakyklos kartkartėmis 
priminti spaudos reikalus. 

9) Raginti žmones rašytis į šv. Ka- 
zimiero draugiją nariais. 

10) Dalinti katalikiškas 
bažnyčiose. 

11) Surasti katalikiškiems laikraš- 
čiams korespondentų iš savo kampelio. 

12) Įvesti bendrus skaitymus šven- 
tadieniais, žiemos vakarais, aiškinti su- 
sirinkusiems priešingų laikraščių daro- 
mus priekaištus, skelbiamus melus. 

13) Jieškoti žmonių, kurie eitų iš 
kaimo į kaimą ir pardavinėtų katalikiš- 
kas knygas ir laikraščius. 

14) Knygynuose, stotyse, kioskuose 
reikalauti katal. knygų ir laikraščių. 


knygeles 


Katalikas. 


"KORESPONDENCIJOS. | 


Viln.-Trakų apsk. 


Gėliūnai, Gervėčių valsč. Jau senai 
mūsų sodžiaus „Kultūros“ skyrius lau- 
kė iš Vilniaus prelegentų: p. Antano 
Valaičio, Vilniaus gimnazijos mokytojo, 
ir p. Tamulevičiūtės. Spalių 6 d. atvyko 
tik p. Tamulevičiūtė ir p. Valaičio vie- 
toje p. Jonas Murinas. Dar iš anksto 
buvo pasamdyti muzikantai, kad dau- 
giau patraukti jaunimo. Prasidėjo susi- 
rinkimas. P. T. pasveikino Gėliūnų 
„Kultūros“ skyrių ir sušuko: „Valio 
„Kultūros“ skyriui“ Pirkioje viešpatavo 
tyla, niekas p. T. nepadėjo, pakampėse 
girdėti buvo tik juokai. Toliau sekė 
naujų narių priėmimas; tačiau nė vie- 
nas iš esančių neįsirašė į „Kultūrą“. P. 
T. pradėjo skaityti p. Valaičio referatą; 
klausytojai ėmė nerimauti, garsiau kal- 
bėtis ir reikšti nepasitenkinimą. Užda- 
rius gana greitai susirinkimą, prelegen- 
tai dar ilgai ginčijosi su kai kuriais as- 
menimis. Po to jie nuėjo vakarieniauti 
ir rengėsi apsinakvoti pas V. Laurinavičių 
ir J. Urbanavičių, kuris vakarienę su- 
ruošė. Vakarienės metu nežinomas as- 
muo trenkė akmeniu į langą. Žinoma, 
kilo triukšmas, išgąstis... Šeimininkas 
nedavė svečiams baigti vakarienės ir pa- 
prašė jojo namus apleisti. Pp. Tamul. 
ir Mur. pasisamdę arklius skubiai išva- 
žiavo iš Gėliūnų, „Kultūros“ gi pasam- 
dytieji muzikantai nesiliovė griežę šo- 
kius, jaunimas linksminosi, lyg nieko 
nebūtų buvę, iki vėlvvų išnakčių. 

Vargo Mylėtojas. 

Gaigaliai, Gervėčių valsč. Šis so- 
džius randasi ištautėjimo stadijoje: se- 
niai ir jaunimas dar visi moka lietuvių 
kalbą, bet savo tarpe vartoja gudų 
kalbą (išskyrus kelias šeimynas) ir to- 
del maži vaikai lietuviškai kalbėti jau 
nemoka. Tačiau lietuviams yra palan- 
kūs ir savęs kitaip, kaip lietuviais, ne- 
vadina. Jie savo sodžiuje 
Kazimiero dr-jos skyrių ir rugsėjo 29 d 
surengė viešą vakarą, į kurį atsilankė 
daug gudų iš kaimyninių sodžių. Vaka- 
ras gerai pasisekė, ypač visiems patiko 
pantomimas. Gaigalių jaunimas labai pa- 
tenkintas savo vakaru ir dabar rengiasi 
prie kito; tik gaila, kad nėra kas pa- 
deda ir jiems patiems reikia viskas at- 
likti. Panašūs vakarėliai, reikia tikėti, 
atgaivins pas gaigaliečius protėvių kalbą, 
pirma pas vyresnius, paskui ir pas vai- 
kus. Šitie gaigaliečių jaunimo pirmieji 
žingsniai tenka tik pasveikinti ir palin- 
kėti žengti ir toliau pasirinktu keliu. 

Be to, malonu paminėti, kad po va- 
karo gražiai susibūręs Gervėčių miest. 
jaunimas su savo skyriaus pirmininku 
p. J. V. priešakyje palaikė linksmą nuo- 
taiką maloniomis dainomis. 

Gaublys. 


Breslavės apskr. 


Vidžiai, Spalių 6—8 d. buvo dideli 
atlaidai — keturdešimtinė, monių su- 
plaukė daugybė. Vieni ėjo bažnyčios 
lankyti, kiti šį-tą pirkti arba parduoti. 
Kartu su gerais žmonėmis ateina ir blo- 
gų. Taip spalių 8 d. Didžiasalio 4 mu- 
šeikos peiliais suraižė Majoriškių so- 
džiuje Šadlauską su sūnumi iš Kacinau- 
ciškių sodžiaus. Vargšai dabar guli Vi- 
džių ligoninėje. Biaurus pasielgimas! 

. Siuvėjas, 


/ 


įsisteigė šv. + 


Petkūniškės, Opsos valsč. Visi tik 
skundžiasi, visi tik dejuoja, kad pas juos 
ir tas negerai ir tas blogai. Ot pas mu- 
mis tai viskas, ačiū Dievuliui, klojasi 
gerai kaip girtam tvora laikyti. Tik pa- 
klausykite. Jau antri metai turime ne 
savo mokyklą, iš kurios išėję septynis 
skyrius mokiniai nors ir nemoka pasi- 
rašyli, bet gerai šoka, kortoja, virsta ge- 
rais „patrijotais“. Visi mes ponėjame; 
mūsų „ponai“ ir dieną ir naktį įėję tro- 
bon Aukščiausio negarbina, bet „dzień 
dobry“ pasako, susitikę su geriau mo- 
kančiu „lenkiškai“ tik girdi: „Janinka, 
vigon šunį s pirki“, „Nekcesia adnemu 
vaikščiot“, ,„Panenečki, tam za góry 
ogof gury, a u Puzenak (Puzėnų sodž.) 
tynčą viečury“. Per vakaruškas kad šo- 
kam, tai jau ligi antradienio, ir tai dar 
galvas skauda nuo degtinės, kortų, ku- 
lečkų, košičkų ir „kacapkos“ griežimo, 
kuriam berniukai duoda paragauti „sti- 
klinio dievo“, kad daugiau „šlekciunkių“ 
paviliotų. Ot kaip pas mus gerai! Tik 
prašome gerų žmonių iš mūsų nesijuokti 
ir mūsų pusėn nespiauti. Mes ir patys 
jau rengiamės iš „„gero'' kelio išeiti ir 
pradėti „blogiau“ gyventi, 


Simanas Kimsinis. 
Švenčionių apskr. 


Reškutėnai, Kaltinėnų valsč. Šiemet 
manėme, kad mūsų sodžiuje turėsime dvi- 
klasę mokyklą. Vaikų skaičius di- 
delis, mat ir sodžius didelis, maža kur 
tokio bėsama. Paduota buvo prašymas 

venčionių „Rytui“ del dviklasės mo- 
kyklos, bet vietoj to, netikėtai at-iuntė 
mums valdišką mokytoją ir pavedė jam 
mokyti III ir IV skyrių, © mūsų mok. 
p. Jasiulioniui II ir I sk. Tačiau žmo- 
nės savo vaikus pasiryžę leisti į toli- 
mesnius sodžius, kur yra „Ryto“ mo- 
kykla. Nors ir baido pabaudomis ir te`- 
smais, bet žmonės tvirtai nusis'atę ieš- 
koti tiesos ir reikalauti, kas mums pri- 
guli. Gabrys. 


Gardino apskr. 


Žiūrai. Mes Žiūrų kaimo šv. Kazi- 
miero draugijos skyriaus nariai dėkojame 
p. prelegentui, kad jis neaplenkė ir mūsų 
kaimo, kuris daug metų buvo apsnū- 
dęs, daug metų buvo pamirštas visų. 
Bet dabar, pažadintas iš ilgo miego, 
kyla žengti pirmyn. Kas jį pažadino iš 
miego? 

tai 1926 m. „Rytas“ atsiunčia mums 
p. El. Č., kuri per dieną prie vaikelių 
vargsta, O sulaukus vakaro. nesigailėda- 
ma savęs, skuba iš Bižų Ziūruosna mū- 
sų jaunimą šviesti. 

Daug vargo padėjo, kol prikalbino 
prie laikraščių, prie šv. Kazimiero drau- 
gijos, kol parūpino mums knygynėlį, 
kuriuo mes dabar naudojamės, džiau- 
giamės. 

Taigi visi vienu žodžiu tariame ačiū 
p. Ei. Č. už jos pasidarbavimą mūsų 
jaunimo tarpe. M. Narys. 


Klaidos atitaisymas. 

Sabališkės; 
pondencija 
klaidą šiuomi atitaisome, 


„Viln. Ryt.“ 
tilpo korespondencija iš 
sužinojome, kad ši kores- 


rašyta iš Šakališkės. Šią 


sin L Oa US 


ŪKIO SKYRIUS. 


Karvė spardosi. 


Klausimas. Kas daryti, kad karvė 
laike melžimo nesispardytų? Karvė jau 
ne jauna, pripratus melžti bet labai 
pikta, Laukiu patarimo, 

Simanas Rimšinis. 


Atsakymas. Nieko daugiau nepalie- 
ka, kaip prieš melžimą supančioti pa- 
sturgaliuės kojos. Tai daryti toliai, ligi 
karvė pames tą blogą paprotį. 

Bet gal karvės spardymosi priežasti- 
mi yra ne jos piktumas, bet tai, kad ji 
turi kurią nors spenių ydą. Todel ištir- 
kite gerai karvės spenius ir jei pasiro- 
dys, kad speniai iwuri kokią nors ydą, 
tai tą ydą reikia tuojau pašalinti. 


Kiaulių utėlės. 


Klausimas. Mažus paršelius jorkširų 
veislės apipuola utėlės, kurios jiems daug 
kenkia. Paršeliai nesunykę ir gana ge- 
rai prižiūrimi ir gražiai išrodo. Papras- 
tųjų veislių paršeliai visuomet būna 
švarūs ir utelių neturi. Jorkširų kiaulės 
laikoma tik todel, kad jos greit užauga, 
būna didelės ir greit nutunka. Blogiau- 
sia tai, kad jos turi daug utėlių. Taigi 
prašau patarti, kokiu būdu išnaikinti 
utėles? 

Sodietis. 


Atsakymas. Paršus užpuola utėlės 
tada, kai jie laikomi nešvariuose tvar- 
tuose. Nors Tamsta sakai, kad paršeliai 
užlaikomi gerai, bet vis delto ne taip, 
kaip jie užlaikomi Poznanėje. Pas Tam- 
stą kiaulės, be abėjo, stovi ant mėšlo, o 
tenai ant švarių grindų ir mėšlas iš 
tvartų kas diena išvežamas. Jeigu norite 
pas paršus išnaikinti utėles, tai ištrin- 
kite juos gerai pilkąja mostimi. To vi- 
sai pakaks ir utėlės išnyks. Pilkosios 
mosties nuo utėlių galima gauti kiek- 
viename vaistų sandėlyje. 


Uogos kaipo vaistas. 


Klausimas. Prašau gerb. Redakcijos 
nan pranešti „V. R,“, ar galima jau 
gauti tų uogų, apie kurias buvo rašyta 
„Jaunimo Drauge“ 1928 m. sausio mė- 
nesyje? Taigi prašau pranešti, kur tų 
uogų galima gauti, kaip jos lenkiškai 
vadinasi, ar verta jos pirkti ir ar galima 
jomis išsigydyti? 

Ligotas. x 


Atsakymas. To numerio „Jaunimo 
Draugo“ ne skaičiau, taigi negaliu pa- 
sakyti, apie kokias uogas ten kalbama. 
Į visus kitus klausimus geriausia galėjo 
atsakyti „Jaunimo Draugas“, į kurį rei- 
kėjo Tamstai ir kreiptis. Nepatarčiau 
perdaug tikėti visokioms uogoms. Jei 
turite  įsisenėjusią ilgą, tai kreipkitės į 
gerą gydytoją ir viską atlikite, ką jis 
nurodys. Tuo būdu greičiau pataisysite 
savo sveikatą, negu uogomis. 


Perkunsargis, 


Klausimas. Mūsų sodžius išsiskirstė 
į vienasėdžius ir pas mane netikėtai 
užėjo pakeleivis, kuris pasisakė esąs 
technikas iš Švenčionių J. Viežonis ir 
turįs tam tikrą leidimą statyti perkun- 
sargius. Ir aš sutikau su juo ir man 
įtaisė ant stogo perkunsargį. Bet per- 
kunsargio laida liečia stogo šiaudus, tai 
aš bijau, kad elektra kartais neuždegtų 
stogo šiaudų. Prašau atsakymo. 

Jekelietis. 


Atsakymas. Jei perkūnsargis gerai 
įtaisytas, tai pavojaus tuo tarpu nėra. 
Bendrai, ant šiaudinių stogų nepriimta 
taisyti perkūnsurgius, nes tam tikrose 
aplinkybėse gali uždegti triobą. Seime- 
lio technikai paprastai perkūnsargius 
taiso ant stulpo, šale trobų, todel spé- 
ju, kad tas neva technikas nėra specija- 
listas, o paprastas aferistas. Kadangi ne 
abejoju, kad Tamstos perkunsargis blo- 
gai įtaisytas, todel patarčiau pernešti jį 
ant atatinkamo stulpo. Jei atsirastų ke- 
letas norinčių įtaisyti perkūnsargius, tai 
per gminą galėtumet parsikviesti Seime- 
lio techniką. 


„žmonės vadina škorbutu, 


Ar galima leisti avis į rugius, 
Klausimas. Pasėjau rugius pabaigoj 
rugpiūčio mėnesio gana tankiai, kurie 
dabar smarkiai sužėlė. Aš bijau, kad gali 
būti per buinūs ir kad kartais ne iš- 
šustų, todel norėčiau nuganyti avimis, 
arba nukapoti viršūnės dalgiu. Prašau 

patarti, ar avys rugiams ne pakenks? 

V—va, 


Atsakymas. Kadangi žemė nelabai 
sausa, tai tuo tarpu į rugius geriausia 
neleisti jokių gyvulių. Rugius nuganyti 
avimis yra blogiausia, nes jos labai že- 
mai nukanda želmenis ir todel gali pa- 
kenkti rugiams. Mažiau pavojinga leisti 
į rugiųs karves ir arklius. Kai žemė įša- 
la, tai galima leisti ir avis. Bendrai, su 
rugių nuganymu patarčiau nesiskubinti, 
o palaukti ligi pašals arba bent ligi že- 
mė gerai pradžius. 


Bulvės kaipo galvijų pašaras. 


Klausimas, Šiemet bulvės pas mus 
gerai užderėjo, bet labai pigios ir ne- 
apsimoka ir net nėrakam parduoti. Ka- 
dangi ganykla menka, tai noriu duoti 
bulvių karvėms. Todel prašau patarti, 
kaip jas geriausia karvėms sušerti ir 
kiek galima duoti į dieną vienai karvei? 

V-—va. 


Atsakymas. Kol karves ganote lauke, 
tai bulvių joms nepatarčiau duoti. Palau 
kite ligi karves pradėsite šerti tvarte ir 
tada galėsite duoti bulvių vienai karvei 
kokia 5 kg. į dieną. Tada jos geriau iš- 
naudos ir šiaudų pašarą. Bulves reikia 
duoti gerai nuplautas, visiškai sveikas ir 
susmulkintas, nes čielomis gali pasprin- 
gti. Duoti galite su siečka arba stačiai 
vienas, 


Škorbutas: gadina dantis. 


Klausimas. Mano dantys, nors ne 
visi, aptraukti lyg kokiomis rūdimis, iš 
dėsnų bėga kai kada kraujai, dėsnos lyg 
dyla. Tai yra jau nuo senai, ir žmonės 
sako, būk koksai škorbutas. Prašau pa- 
tarti, kas daryti ir kokiais vaistais gy- 
dyti? 

Svajūnas. 


Atsakymas. Ant dantų palieka valgio 
likučiai, kūno odos liekanos; jie krauna- 
si ant dantų, kaipo balta košelė; ši ko- 
šelė paskui suakmenėja ir tokį akmenį 
Tas akmuo 
slenka prie dančio šaknų ir stumia dė- 
snas, jas sužeidžia ir todel pasirodo 
kraujai. Geriausiai prašyti dantų gydy- 
tojo tuos akmens nuo dantų nulupti, 
paskui kasdien dantis valyti tam tikru 
šepetuku ir milteliais; miltelių galima 
pasigaminti ir pačiam iš riešutinų (laz- 
dynų) anglių. To nereikėtų atidėlioti, nes 
akmens kai kada prislenka net prie šak- 
nų ir dantys iškrinta. 


Ar yra priverstinas mokymas vai- 
ku, kuriems daugiau 14 metų? 


Klausimas. Mūsų sodžiuje lenkas 
mokytojas verčia lankyti septynių skyrių 
mokyklą ir tokius vaikus, kuriems dau- 
giau 14 metų. Jis sakosi turįs tokį in- 
spektoriaus perėdymą, kad visi, kas ne- 
baigė 7 skyrių, privalo lankyti mokyklą 
net ligi 18 metų amžiaus, kol baigs 7 
skyrius. Prašome patarti, ar su mumis 
elgiasi teisingai ir ar nereikės mokėti 
pabaudos, jei neleisime 14 — 18 metų 
vaikų į mokyklą? 

Tėvas. 


Atsakymas. Privalomo mokyme de- 
kretas numato, kad kiekvienas pilietis 
baigtų pradžios mokyklos 6 skyrius. Jei 
vaikas ligi 14 metų amžiaus tokio mo- 
kslo neišeina, tai vyresniems vaikams 
ruošiami privalomi vakariniai kursai, ku- 
riuos jie tol lanko, kol sukanka jiems 
arba 18 metų, arba užbaigia 7 skyrių 
mokslo kursą. Patariame jums kreiptis 
inspektoratan ir prašyti vakarinių kursų, 
kurie bus suruošti prie tos mokyklos. 
Prašymas reikia pamatuoti. Kitokios išei- 
ties nėra. 


VILNIAUS 


RYTOJUS 


Nepriklausomoj Lietuvoj. 


Praloto Olšausko bylos galas. 


Pereitą pirmadienį Kauno apygardos 
teismas po keliolikos dienų praloto Kon- 
stantino Olšausko bylos nagrinėjimo, 4 
val. vakarą paskelbė savo sprendimą, 
sulig kurio pral. Olšauskas pripažintas 
kaltu Ustijanauskienės užmušime ir nu- 
teistas 8 metams sunkiųjų darbų kalėji- 
mo. Teismas, priėmęs domėn jo visuo- 
meninius nuopelnus Lietuvai, bausmę 
-sumažino iki 6 metų ir priskaitė 6 mė- 
nesių išsėdėtą laiką. Tuo būdu, jeigu 
Aukščiausias Tribunolas užtvirtins šį 


sprendimą, Olšauskas turės sėdėti 5!|; 
metus kalėjime. 
Paskutinėmis dienomis praloto Ol- 


šausko gynėjai ir valstybės gynėjas 
apeliuoja į Aukščiausiąjį Tribunolą.“ 


„Eltos“ 
Šio mėn. 15 dieną atvyko Rygon 


atstovas Latvijoj. 


Lietuvos telegrafų agentūros „Eltos“ at- 
stovas p. Kemešis, kur jis eis „Eltos“ 
korespondento pareigas. P. Kemešis 


„Eltoje“ dirba nuo 1922 metų. 
Kas daroma su gairėmis. 


Pademarklinijoje vis nėra ramumo. 
N. Lietuvos spaudoje labai dažnai už- 
tinkame, kad tai vienoje tai kitoje vie- 
toje apšaudyti N. Lietuvos policininkai, 
kurie eina sargybą. Lenkų spauda ir gi 
nesnaudžia; tačiau ji dabar daugiau su- 
sidomėjusi gairėmis ir šaudymo negirdi. 
Pirma tas gaires, anot jos, nežinomi as- 
mens perkeldavo toliau nuo linijos į ry- 
tus, o dabar — patys lietuviai kelia jas 
savo teritorijon. Rodos niekas sau blo- 
gai niekuomet nedaro, bet lenkų spauda 
sugeba ir tokias nesąmones rašyti apie 
lietuvius. Tur būt pasitiki savo skaity- 
tojų visišku nesubrendimu... 


Vilniui Vaduoti Sąjungos susivažia- 
vimas. 


Šio mėn. 13 dieną Kaune buvo su- 
kviestas |V-tas metinis Vilniui Vaduoti 
Sąjungos susivažiavimas, kuriame daly- 
vavo 114 atstovų. Susivažiavimą atidarė 
inž, Sližys, o prezidiuman buvo išrinkti: 


d-ras Purickis, Lietuvos Šaulių Sąjungos 
pirmininkas A. Žmuidzinavičius ir Ba- 
čelis. 

Susivažiavimas prasitęsė kelias dienas 
ir išsprendė visą eile klausimų. 

Nauji tiltai. 

Du nauji statomi Kaune tiltai — Sla- 
bados ir Aleksoto bus — pavadinti, pir- 
mas inž. Petro Vileišio vardu, antras — 
Vytauto Didžiojo vardu. 


Abudu tiltai statomi sulig naujausių 
technikos reikalavimų. 


Alga kun. Juozui Tumui. 


Nesenai atšventusiam savo 60-ties 
metų sukaktuves kun. Tumui, didžiau- 
siam lietuvių rašytojui, Lietuvos vyriau- 
sybė, įvertindama jo nuopelnus tautai, 
paskyrė jam iki mirties 800 litų algą kas 
mėnuo, kad jisai galėtų be rūpesčių dir- 
bti literatūros darbą. 


Vilniaus malda mokyklose. 
Lietuvos laikraščiai praneša, kad dau- 
gelyje Lietuvos mokyklų šiais mokslo 
metais prieš pamokas kalbama Vilniaus 
malda. 


Lietuvos diplomatinė knyga. 
Lietuvos užsienių reikalų ministerija 
žadanti artimiausiu laiku išleišti diplo- 
matinę knygą, kurioje bus atspausdintos 
visos Lietuvos sutartys, padarytos su ki- 
tomis valstybėmis nuo Nepriklausomy- 
bės atgavimo iki šių laikų. 


Klaipėdoje lietuviai mokytojai organi- 
zuojasi. 


Spalių mėn. 5 d. Klaipėdoj įvyko lie- 
tuvių mokytojų susirinkimas, kuriam nu- 
tarta įsteigti mokytojų savišalpos drau- 
gija. Vyriausias draugijos tikslas— rūpin- 
tis mokytojų ekonominės būklės gerini- 
mu ir įvesti apsidraudimą nuo ligų ir 
nelaimingų atsitikimų. Susirinkimas pri- 
ėmė draugijos įstatus ir buvo išrinkta 
valdyba, į kurią įėjo seminarijos direk- 
torius p. Krukys, lietuvių gimnazijos di- 
rektorius dr. Trukanas ir mokytojai Gel- 
Žinis, Simaitis ir Bajoras. 


VIETOS KRONIKA. 


Užgesus šviesai, kažin ar pasirodys 
spindulys. 


Paskutiniame „Kultūros“ organo 
„Vilniaus Šviesa“ numeryje Redakcija 
praneša, kad tasai numeris iš tiesų gal 
yra jau paskutinis ir daugiau nepasiro- 
dysiąs. Reiškia, šviesa užgeso. Kas da- 
bar? Sako eisiąs dažniau naujas publi- 
cistinis laikraštis, kuris netgi žadąs būti 
populiarus. Pažiūrėsime. Bet mums 
rodosi, kad jeigu šviesai užgesus, ir li- 
kęs spindulys eis šviesos keliais, tai 
neilgas bus gyvenimas ir jo, nors norė- 
tųsi iš širdies, kad naujas žadamas lai- 
kraštis, skalbtų skalbinius pas save o 
neduotų skalbti jų svetimiems. O gal 
tuomet būtų higijeniškiau. 


/ 


Kas ką provokavo? 


D-ras Alseika savo organe „Viiniaus 
Šviesa“ tvirtina, kad jį Ancevičius pro- 
vokaves. Bet šis savo organe „Pirmyn“ 
tą dalyką ųžginčyja ir sako, kad „Alsei- 
ka darė daug pastangų Ancevičių sukom- 
promituoti.“ Po to kyla gana įdomus 
klausimas, kas gi ką provokavo? 


Gudai vartos kirilicą. 


Spaudoj pasirodė žinių, kad galuti- 
nai norėdami atsispirti leidžiamiems 
Krokuvoje gudiškiems vadovėliams lenkų 
dvasioje ir lotynų raidėmis, ir Vilniaus 
gudų krik.-demokratai savo organą „Bie- 
laruskaja Krynica“  neužilgio pradės 
leisti ne lotynų raidėmis, bet rusiškomis 
raidėmis. Lotynų raidės bus vartojamos 
tik maldaknygėse. 

Žadama paleisti hramadininkus. 


Spaudoje ir mieste pasklydo žinių, 

kad artimjausiu metu nuteistieji gudų 
„Hramados“ dalyviai, kaip Taraškevi- 

čius, Miotla ir kiti būsią paleisti. 

„Dz. Wil.“ praneša, kad hramadinin- 
kai nesenai buvo atvežti iš Vronkų ir 
padėti Lūkiškio kalėjime. 

Iš kitų vėl šaltinių pranešama, kad 
Žymiausi „Hramados“ šulai, kaip buvę 
atstovai Taraškevičius, Rak-Michailovski 
ir kiti griežtai pareiškę, kad jie niekuo- 
met neprašysią pasigailėjimo. 


Gyvenimas ant bargo. 


Vilniaus stambieji ir smulkieji pra- 
monininkai pasakoja, kad šiuo metu vi- 
sa jų apyvarta remiasi vekseliais ir kny- 
gutėmis (kreditas, ant bargo). Pasak 
jų, 95°% visi pirkėjai prekes ima kredi- 
tan, kurio niekuomet visumoje nepaden- 
gia ir amžinai yra įsiskolinę. Taip pav. 
valgį ima kreditan, rūbus kreditan, bal- 
dus kreditan, žodžiu viską ant bargo, 
be pinigų. Zinoma, tokioj padėtyje 
pirkliai išdavinėja vekseliais, Auriuos 
duoda įmonėms už prekės, o negalėda- 
mi išmokėti visuomet susilaukia prote- 
stų. Ir taip, lyg užburtame rate, be pi- 
nigų, vien popieriais eina visa apyvarta. 
Komentarai del ekonominės padėties ne- 
reikalingi. 


Naujieji mūsų studentai. 


Pernai metais baigę Vytauto Didžio- 
jo Gimnaziją lietuviai abiturijentai-tės 
beveik visi pastojo į aukštesnes moky- 
klas. Daugiausiai Vilniaus universitetan. 

Ir taip: 


Teisių fakultetan stojo: Ona Palevi- 
čiūtė ir Montigerdas. 

Medicinos fakultetan: Vincas Umbra- 
sas, Stasė Taškūnaitė ir Polė Kudabaitė. 

Gamtos — Matematikos fakultetan: 
Marijona Lužytė, Alfonsas Kudaba, Juo- 
zas Kanopka ir Ūkio studijon: Motiejus 
Kraužlys ir Kašėta. 

Be to dvi lietuvės abiturijentės, bū- 
tent: Genė Karužaitė ir Uršulė Sekmu- 
kaitė studijuoja Varšuvoje auklėjimo 
kursuose. 

Trys abiturijentai, kaip jau minėjo- 
me pereitame numeryje, įstojo dvasinėn 
kunigų seminarijon. 


1908 metų naujokų ėmimas. 


Šio mėnesio 21 ir 22 dienomis įvyks 
1908 metų naujokų ėmimas kariuomenėn, 
Bus paimti naujokai visų rūšių kariuo- 
menėn, kurių ėmimas, berods, nukeltas 
1930 metų pavasariui, 


Vilkų gaujos. 


Iš provincijos pranešama, kad dau- 
gelyje vietų jau dabar vilkai laksto gau- 
jomis užpuldami gyvulių bandas. Žmo- 
nės, neturėdami jokių ginklų, negali apsi- 


ginti, 
Netikėtai. 


Apsilankius Vilniuje Lenkijos darbo ir 
globos ministeriui p. Prystor'ui buvo 
laukta, kad šiuo žygiu iš tiesų bus pas- 
kirtas Ligonių Kasai vyriausybės komi- 
saras. Taip ir įvyko. Vos spėjus išvykti 
iš Vilniaus ministeriui, kaip į Ligonių 
Kasą atėjo naujai paskirtas vyriausybės 
komisaras puik. Hercl'as. išsigandę val- 
dybos nariai užpruotestavo, bet be pa- 
sekmių. 


Ir tai vadinasi katalikų laikraštis. 


Išeinąs Vilniuje endekų laikraštis „Dz. 
Wil.“, kuris visur afišuojąsi kaipo katali- 
kybės gynėjas, apie kitataučius katalikus 
rašo didžiausioje neapykantoje šmei- 
ždamas ir provokuodamas. 

Paskutiniu metu, neturėdamas pro- 
gos kolioti lietuvių, ėmėsi provokuoti 
gudus katalikus, o ypač Drujos Marijo- 
nų vienuolyną už tai, kad ten pamaldos 
laikomos gudiškai Už gudų kalbos var- 
tojimą laikraštis šaukia: „shanbiono na- 
szą parafiję“. Žiūrėkite, kaip kalba tie, 
kurie dedasi esą katalikybės gynėjais. 

Trumpos žinios. 


— Leningrade potvynis; užlieta ga- 
tvės ir buvę carų rūmai; fabrikuose dar- 
bai nuiraukti 


t 


46(52) Nr 


— Amerikos prezidentas  Huveris 
prašė Makdonaldo nepradėti diplomati- 
nių santykių su Sovietais. Anglai Huve- 
rio nemano paklausyti. 

— Lenkijos užsienių ministeris p. 
Zaleskis spalių 20 d. išvažiuoja Rumu- 
nijon; ministerį lydes keli aukštesni val- 
din'nkai. 

— Vokietijos vyriausybė išleido atsi- 
šaukimą į vokiečių tautą, kviesdama ne- 
pasiduoti tautininkų agitacijai, jei nenori 
pakliūti į didelę nelaimę; visi, kas tro- 
kšta Vokietijos labo, neprivalo dalyvauti 
plebiscite — pasakyta to atsišaukimo pa- 
baigoje. 

„Cepelinas“ rengėsi skristi į šiau- 
rės ašigalį. Tačiau „cepelino“ tarnauto- 
jai atsisakė vykti ton kelionėn. D-ras 
Ekeneris nenustoja vilties palenkti tar- 
nautojus savo pusėn. 

— New Jorke trūksta benzino; mat, 
ten sustreikavo benzino pristatytojai. 

— Kinijoj sukilę generolai eina į 
Nankiną, kur yra vyriausybė. 

— Viduržemio jūroje užtiktas kelei- 
vinis lėktuvas; lėktuvas apvirtęs pludu- 
riavo, keleivių nerasta, Lėktuvas skrido, 
spėjama, iš Italijos. 


"zu — 2 ) i 
Įvairenybės. 
Šalis, kur nėra kalėjimų. 


Laikraščiai praneša, kad Švedijoj vi- 
so labo šiuo laiku yra apie 2000 kali- 
nių. Daugelyje vietų kalinių skaičius vi- 
sai išnyko ir kalėjimai nuo keleto metų 
stovi tušti. Taip pav. Varbergo kalėjime 
per visus 1928 metus buvo tik vienas 
kalinys ir todel miesto valdyba nutarė 
jį uždaryti. Dvejose kalėjimuose dabar 
yra po 2 kalinius, keliuose po 5, 0 dau- 
gumoje visai nėra kalinių. Net sostinėj 
Stoholme kalėjimai pusiau tušti. 

Kai kurie kalėjimų namai, nėsant ka- 
linių paverčiami kitiems tikslams, o ke- 
letoj kalėjimų įtaisyta muziejai. 

Laimingas Švedijos kraštas! 


Redakcijos atsakymai. 


P. Matęs ir Girdėjęs. Ačiū, bet mes 
apie tai sužinojome ankščiau iš kito 
mūsų korespondento ir todel nepasinau- 
dosime Tamstos žinia, 

P. Ąžuolėliui. Labai gaila, kad p. 
M. Tijūnėlio triūsas eina vėjais. Tikimės, 
gal orkestro dalyviai liausis negražiai 
darę ir pradės:eiti geru keliu. Todel ne- 
talpiname. 


CZAI OZINE ZA IDO TVO VDI O|OND VAIVTDONO CNO) 


Liet. šv. Kazimiero Draugija. 


Pranešama, kad Lietuvių šv. Kazimiero Draugijos 


jaunimui auklėti ir globoti ` 


Centro Valdybos raštinė 


ir skaitykla yra nuo šios dienos perkeltos į naują 
vietą: Didžioji gatvė (ul. Wielka) Nr. 12. 


Raštinė atdara nuo 1 — 2 val. po pietų, o skai- 
tykla nuo 3 — 7 val. po pietų. 


K 


iš visų sričių, 


žas ūkio skyrius, 


PASTABA. 


Jau išėjo iš spaudos 1930 metams didelis, paveiksluotas 


| VILNIAUS KALENDORIUS“ 


Sių metų kalendoriuje yra daugžidomių ir įvairių pasiskaitymų 
daug paveikslų ir „šiaip naudingų žinių. Nema- 
žinios iš veterinarijos (gyvulių ligos), infor- 
macijų skyrius ir t.t. Viršelis spalvotas. Skubėkite siųsti užsa- 

kymus, kad paskiau nepritruktų. 


Pernykščio „Vilniaus kalendoriaus“ 
tojai prašomi kuogreičiau atsiskaityti iš parduotų egzempliorių, nes kitaip 
negelėsime duoti kreditan naujo kalendoriaus. 


EZEAN OZENA ZANESE SZA VAEZ EZEZ 


AA MACNA NI 


OZA 


Kaina 1 auks. 20 sk. 


ėmėjai ir platin- 


[i AATA 


Leidėjas ir Atsak. Redaktorius Julius Navikas. 


„RUCH“ Spaustuvė, Totorių g. i 

